Mei Jones

Actor a sgriptiwr o Gymru oedd Mei Jones (Chwefror 1953 – 5 Tachwedd 2021). Cyd-greoedd y gyfres C'mon Midffild! gyda Alun Ffred Jones, a darlledwyd tair cyfres ar y radio cyn trosglwyddo yn llwyddiannus i deledu. Roedd perfformiad Mei fel y cymeriad hoffus Wali Thomas yn un o'r creadigaethau comedi mwyaf poblogaidd erioed yn y Gymraeg.

Bywyd cynnar ac addysg
Magwyd Henryd Myrddin Jones ar dyddyn yn Llanddona, Ynys Môn, cyn i’r teulu symud i Lanfairpwll. Yn blentyn roedd yn bêl-droediwr talentog a chafodd ei dderbyn i garfan dan-18 Cymru tra'n dal yn ddisgybl ysgol. Bu'n chwarae i dîm Biwmares, Amlwch, Bangor ac yn gôl-geidwad i dîm Llanrug. 

Aeth i Ysgol David Hughes ym Mhorthaethwy, cyn mynychu Coleg y Brifysgol, Aberystwyth gan ddilyn cwrs mewn diwinyddiaeth. Yn y cyfnod yma daeth yn un o aelodau gwreiddiol y grŵp Mynediad am Ddim. Bu'n chwarae i glwb pêl-droed Pontrhydfendigaid yn ystod ei ddyddiau coleg yn Aberystwyth. Aeth ymlaen i gwrs drama Cymraeg yng Ngholeg Cerdd a Drama Caerdydd.

Gyrfa
Bu'n actio, sgriptio a chyfarwyddo ers 1976. Dechreuodd ei yrfa gyda Chwmni Theatr Cymru cyn dod yn un o aelodau cyntaf Theatr Bara Caws. Ar y radio, bu’n rhan o dîm Pupur a Halen ac Wythnos i’w Anghofio, ac yna fe sgriptiodd, actiodd a chyfarwyddodd wyth cyfres, un ffilm a sioe lwyfan o C'mon Midffild!. Enillodd Mei ac Alun Ffred Jones wobr 'Yr Awdur Gorau Ar Gyfer Y Sgrin - Cymreig' BAFTA Cymru ar gyfer C'mon Midffild! yn 1992.Enillwyr gwobrau Nant

Yn ystod yr 1980au bu'n actio mewn sawl cyfres ddrama yn cynnwys Wastad ar y Tu Fas,  Hufen a Moch Bach, Anturiaethau Dic Preifat ac Wyn i'r Lladdfa. Sgriptiodd y cyfresi drama Deryn a Cerddwn Ymlaen ar y cyd gyda Meic Povey.

Yn 2008 fe’i comisiynwyd i ysgrifennu drama gomedi o’r enw Planed Patagonia.

Roedd hefyd yn un o'r Jonesiaid a dorrodd record y byd Jones Jones Jones am gasglu ynghyd y nifer fwyaf o bobl yn rhannu’r un cyfenw yng Nghanolfan y Mileniwm yn 2006, gan fod yn un o 1,224 Jones a gymerodd ran.'Darlledu Sioe’r Jonesiaid a Dorrodd Record Byd' 26 Tachwedd 2006 S4C

Bywyd personol
Wedi i losgiadau tai haf ddechrau yn 1979, a'r heddlu yn rhwystredig oherwydd eu hymdrechion aflwyddiannus i ddal y rhai oedd yn gyfrifol, arestiwyd Mei Jones ynghyd â'i gyd-aelod o gast C'mon Midffild!, Bryn Fôn yn 1990.25 years later... why have we still not caught the cottage burners?, Daily Post 9 Rhagfyr 2004  Ni ddygwyd unrhyw gyhuddiadau yn eu herbyn.

Bu farw yn 68 mlwydd oed wedi cyfnod o salwch. Roedd yn dad i pedwar o blant, Ela, Lois, Steffan ac Aaron.

 Gwaith 

Radio
 Pupur a Halen, Radio Cymru, 1981
 Wythnos i’w Anghofio

Ffilm a theledu
TeitlBlwyddynRhanCwmni CynhyrchuNodiadauGoglisDai ClustHTV CymruWastad At Y Tu FasHufen a Moch BachAnturiaethau Dic PreifatMeistres y Chwarae1984drama gan Meic PoveyŴyn i'r Lladdfa1984Siwan1986Llywelyn FawrTwll o Le1987Ffilmiau BryngwynC'mon Midffîld!1988-1994Wali TomosFfilmiau'r Nant5 cyfresOutside Time1991EfnisienDŵr a Thân1992Ffilmiau BryngwynMidffîld - Y Mwfi1992Wali TomosFfilmiau'r NantFfilm deleduJulis Caesar1994Brutus (Llais)Rhodd Mam1995Ffilmiau BryngwynY Siop1996Yr Heliwr1997Myrddin GreenePennod: Bro DirgelionPobol y Cwm1997Charles McGurkBBC CymruC'mon Midffîld! a Rasbrijam2004Wali TomosFfilmiau'r Nant

Cyfeiriadau

Dolenni allanol


Categori:Enillwyr Gwobr BAFTA Cymru
Categori:Genedigaethau 1953
Categori:Marwolaethau 2021
Categori:Actorion teledu o Gymru
Categori:Dramodwyr o Gymru